1. เอกสารโครงการวิจัย ที่ผู้วิจัยต้องส่งเพื่อขอรับการพิจารณาธรรฯ

ผู้วิจัยจัดทำเอกสารประกอบการพิจารณา โดยเรียงลำดับก่อนหลัง ตามจำนวนที่กำหนด ดังนี้

|  |  |  |
| --- | --- | --- |
| ลำดับที่ | เอกสารที่ผู้วิจัยต้องส่ง | จำนวน |
| 1. | หนังสือนำส่งการขอพิจารณาจริยธรรมการวิจัยในมนุษย์จากหัวหน้าหน่วยงาน ต้นสังกัดของผู้วิจัยหลัก | 1 ฉบับ |
| 2. | แบบเสนอโครงการวิจัยเพื่อขอรับการพิจารณาจริยธรรมการวิจัยในมนุษย์ | 7 ชุด |
| 3. | โครงร่างวิจัยตามที่แหล่งทุนวิจัยกำหนด (ถ้ามี) หรือ บทที่ 1-3 (ถ้ามี) | 7 ชุด |
| 4. | เครื่องมือการวิจัยทั้งหมดของโครงการวิจัย อาทิเช่น แบบบันทึกข้อมูล แบบสอบถาม แบบสัมภาษณ์ แผ่นผับประชาสัมพันธ์ ฯลฯ | 7 ชุด |
| 5. | เอกสารชี้แจงข้อมูลแก่อาสาสมัคร (Participant Information Sheet) | 7 ชุด |
| 6. | หนังสือยินยอมตนให้ทำการวิจัย (Informend consent form) | 7 ชุด |
| 7. | หนังสือแสดงความยินยอมหรืออนุญาตของสถาบันที่ทำการศึกษาวิจัย (ถ้ามี) | 7 ชุด |
| 8. | ผลการพิจารณาด้านจริยธรรมหรือสิทธิมนุษยชนของสถาบันที่ทำการศึกษาวิจัย (ถ้ามี) | 7 ชุด |
| 9. | แผ่น CD หรือ DVD บันทึกข้อมูลโครงการวิจัย และเอกสารประกอบฯ ในรูป Microsoft Word และ PDF | 1 แผ่น |

2. วิธีการส่งโครงการวิจัย และเอกสารที่เกี่ยวข้อง

2.1 การยื่นโครงการวิจัยเพื่อขอรับการพิจารณาจริยธรรมการศึกษาวิจัยในมนุษย์

2.1.1 ควรส่งเอกสารโครงการวิจัยในสัปดาห์ที่ 1-2 ของเดือน เพื่อได้รับการพิจารณาภายในเดือน

2.2 ส่งโครงการวิจัยและเอกสารที่เกี่ยวข้อง ที่งานจริยธรรมการวิจัยในมนุษย์ บัณฑิตวิทยาลัย มหาวิทยาลัยราชภัฏราชนครินทร์

2.3 เจ้าหน้าที่งานจริยธรรมการวิจัยในมนุษย์จะตรวจสอบเอกสาร

2.3.1 กรณีเอกสารไม่ครบถ้วน จะแจ้งว่ายังขาดเอกสาร หรือข้อมูลใดแก่ผู้วิจัย และจะส่งคืนเอกสารทั้งหมดให้ผู้วิจัย โดยไม่รับลงทะเบียน

2.3.2 กรณีเอกสารครบถ้วนจะลงทะเบียนรับและออกเลขรหัสโครงการวิจัย รวมทั้งกำหนดวันนำเข้าประชุมเพื่อพิจารณาจริยธรรมการวิจัยในมนุษย์ของโครงการวิจัย

3. การพิจารณาโครงการวิจัยและการแจ้งผลการพิจารณา

3.1 คณะกรรมการพิจารณาจริยธรรมการศึกษาวิจัยในมนุษย์ บัณฑิตวิทยาลัย มหาวิทยาลัยราชภัฏ  
ราชนครินทร์ กำหนดการประชุม ดังนี้

3.1.1 ประชุมคณะกรรมการครบชุด (Full Board) กรรมการเข้าร่วมประชุมอย่างน้อย 5 ท่าน  
ซึ่งมีกรรมการภายนอกฯ (Lay Person) รวมอยู่ด้วย 1 ท่าน

3.1.2 ประชุมคณะกรรมการชุดเร่งด่วน (Expidited Review) กรรมการเข้าร่วมประชุมอย่างน้อย  
3 ท่าน

3.2 การแจ้งผลการพิจารณาฯ ผู้วิจัยจะได้รับทราบผลการพิจารณาเป็นหนังสือราชการไม่เกิน 2 สัปดาห์ ภายหลังการประชุมฯ

**หมายเหตุ :**

1. กำหนดการประชุมฯ ข้างต้น อาจมีการปรับเปลี่ยนตามความเหมาะสม

2. คณะกรรมการฯ จะได้รับพิจารณาโครงการวิจัยที่เริ่มดำเนินการ ก่อนได้รับการรับรองจากคณะกรรมการพิจารณาจริยธรรมการวิจัยในมนุษย์ บัณฑิตวิทยาลัย มหาวิทยาลัยราชภัฏราชนครินทร์

**หากท่านมีข้อสงสัยโปรดติดต่อสอบถามได้ที่.....**

จริยธรรมการวิจัยในมนุษย์ บัณฑิตวิทยาลัย มหาวิทยาลัยราชภัฏราชนครินทร์

422 ถนนมรุพงษ์ ตำบลหน้าเมือง อำเภอเมือง จังหวัดฉะเชิงเทรา 24000

โทรศัพท์ 0-3853-5430, 0-3850-0000 ต่อ 6350, 6352, 6355

โทรสาร 0-3853-5430